Den mest centrale ændring i reglerne i forhold til i dag, er den lige fordeling af retten til barselsdagpenge mellem mor og far. Begge forældre har således 2 ugers øremærket orlov i forbindelse med barnets fødsel. For moren gælder det, at de to uger skal afholdes i direkte forlængelse af fødslen, mens faren skal afholde dem inden for de første 10 uger.  Hertil får begge forældre 9 ugers øremærket forældreorlov, der skal holdes inden barnet fylder 1 år.  Endelig har hver af forældrene ret til 13 ugers orlov, som frit må overdrages fra den ene til den anden. Disse i alt 26 uger kan udskydes og skal blot være afholdt inden barnet fylder 9 år Læs også: Overblik over hvordan reglerne er i dag.